A szerdai filmklub tavasszal a
FRANCIA ÚJ HULLÁM
filmjeiből válogat
451 Fahrenheit

A francia új hullám (Nouvelle Vague) nevét az Express c. folyóirat egy 1957-es cikke adta. Az új hullám a II. világháború után felocsúdó, majd talpra álló európai filmművészetben az olasz neorealizmust követő filmirányzat az 50-es évek végén, 60-as évek elején. Az új filmnyelv meghatározó jellemzője a produceri filmmel szemben a „szerzői film” volt. Ez annyit jelent, hogy általában a film írója azonos a film rendezőjével, aminek egyenes következménye a személyes hangvétel, személyes mondanivaló intenzív megjelenése, gyakran a líraiság. Az új hullám rendezői merész vágásokkal, újszerű beállításokkal, sajátos zenehasználattal párosuló filmnyelven szólaltak meg. Jellemző rájuk a kortárs irodalommal való mély kapcsolat is. A francia új hullám meghatározó rendezői François Truffaut és Jean-Luc Godard. Az ő filmjeikből állt össze a sorozat.
A vetítések időpontját a havi bontásban találod meg!

Gyerünk a moziba be!
